Arduireaue tri trined in celi
Yn flaenorol: Gogonedauc argluit hapich guell
Yn nesaf: Ynenu domni

Arduireaue tri trined in celi.
Yssi un athri vned un yuni.
Vn guirth oe teithi un duu diuoli.
Athuolaf uaurri maur dyurhidri.
Dyuolaur ysguir. Dyuolaudir ysmi.
Ys bud bartoni arhelv eloy.
Hanpich guell cristi.
Pater, a fili a spiru, domni on. adonay.

Arduireaue dev. yssi vn a deu.
Yssi tri hep. ev. hep haut y amhev.
Awnaeth fruith afreu afop. amriffreu.
Duu y env in deu, duyuaul y kyffreu.
Duu y env in tri duyuuaul y inni.
Duu y env in vn, Duu paulac annhun.

Arduyreaue. vn issy deu ac un.
Issi tri ar nun, issi duu y hun.
Aunaeth maurth a llun a mascul a bun.
Ac nat kyuorun bas ac anotun.
Auneth tuim ac oer, a heul alloer.
Allythir, ig cuir afflam im pabuir.
A serch in sinhuir a bun hygar huir.
Allosci pimp kaer otyueti wir.

Barddoniaeth gan awduron dienw
Llyfr Du Caerfyrddin
Testunau crefyddol